Nr.19.604/16.05.2022

**REFERAT DE APROBARE**

**la proiectul de hotărâre** **pentru** **modificarea Anexei la Hotărârea Consiliului Județean Cluj 105/2007 privind aprobarea încheierii contractului de administrare a parcurilor industriale Tetarom 1 şi 2, între Consiliul Judeţean Cluj şi SC TETAROM SA**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Art. 1 din Hotărârea nr. 105/2007 prevede încheierea unui contract de administrare a parcurilor industriale Tetarom 1 şi Tetarom 2, între Consiliul Judeţean Cluj şi Societatea Tetarom SA iar Anexa la hotărâre cuprinde contractul de administrare.Contractul de administrare a fost aprobat și, ulterior, semnat în temeiul legislației parcurilor industrial și a Hotărârii Consiliului Județean Cluj nr. 24/2002 privind aprobarea trecerii din domeniu public în domeniu privat al Județului Cluj a unui teren de 20 ha situat în str. Tăietura Turcului f.n. în vederea atribuirii în folosința S.C. TETAROM S.A. pe o perioada de 49 de ani pentru destinația de parc industrial, cu modificările și completările ulterioare;. Art. 3 din contractual de administrare cuprinde obligațiile Tetarom SA iar art. 4 cuprinde obligațiile Consiliului Județean Cluj. Prin proiectul de hotărâre se propune modificarea unor dispoziții din art. 3 și art. 4 din Anexa la Hotărârea Consiliului Județean Cluj nr. 105/2007, după cum urmează:

|  |  |  |  |
| --- | --- | --- | --- |
| **NR.****CRT** | **TEXT ACTUAL** | **TEXT PROPUS** | **OBSERVAȚII/****ARGUMENTE** |
| **1.** | **La art.3 Obligațiile Tetarom SA, alineatul 11**:“*Asigură întreţinerea, repararea infrastructurii (drumuri, trotuare, taluzuri, rigole, etc) şi utilităţilor (instalaţii electrice, ţevile de apă, canalizare, gaz, etc. ) prin efectuarea de cheltuieli curente în limita sumei de 10.000 Euro/an (exclusiv TVA) pentru Tetarom 1 şi 3.000 Euro/an (exclusiv TVA), pentru Tetarom 2*” | **La art.3 Obligațiile Tetarom SA, alineatul 11:**“*Asigură întreţinerea, repararea infrastructurii (drumuri, trotuare, taluzuri, rigole, etc) şi utilităţilor (instalaţii electrice, ţevile de apă, canalizare, gaz, etc.* )” | * dispozițiile Legii nr. 186/2013 referitoare la atribuțiile și competențele fondatorilor, respectiv administratorului parcului industrial;
* legislația în domeniul ajutorului de stat (OUG nr. 117/2006 și OUG nr. 77/2014);
* normele de tehnică legisaltivă cuprinse în Legea nr. 24/2000;
 |
| **2** | **La art. 4 Obligațiile Consiliului Județean Cluj, alineatul 1:**“*De a aloca din bugetul propriu sumele necesare pentru întreţinerea şi repararea* infrastructurii *si utilitatilor prin efectuarea de cheltuieli utile si necesare în situaţia în care acestea depăşesc 10.000 Euro/an (Tetarom 1), respectiv 3000 Euro/an (Tetarom 2) si de a aloca sumele necesare cu cheltuielile de investitii, indiferent de cuantumul acestora*;” | **La art. 4 Obligațiile Consiliului Județean Cluj, alineatul 1:**“*De a aloca din bugetul propriu sumele necesare pentru modernizarea și* *extinderea infrastructurii parcurilor industriale în baza unor proiecte de investiții aprobate*;” |
| **3.** | **La art.4 Obligațiile Consiliului Județean Cluj, alineatul 2:**“*De a aproba planul de modernizare si dezvoltare a infrastructurii si utilitatilor Parcului Industrial la propunerea SC TETAROM SA si de a* de a suporta cheltuielile.” | **La art.4 Obligațiile Consiliului Județean Cluj, alineatul 2:**“*De a monitoriza strategia de organizare, funcţionare şi dezvoltare a parcurilor industriale*.” |

 |
| * 1. **Cerinţe care reclamă oportunitatea actului administrativ:**
 |
| Dispozițiile alineatelor de la art. 3 și art. 4 menționate la punctul 1.1., propuse spre modificare, nu au fost aplicate după aprobare deoarece:1. pentru cheltuieli de întreținere și reparații nu a fost adoptată legislație subsecventă în domeniul ajutorului de stat, cum a fost adoptată în cazul investițiilor (de ex. Ordinul nr. 296/2007 privind aprobarea schemei de ajutor de stat regional acordat pentru investiţiile realizate în parcurile industriale),
2. derularea proiectului de investiții „Dezvoltare Parc Industrial Tetarom I - Edificare Clădiri, Extindere Si Modernizare Infrastructura" și cofinanțarea de la bugetul Județului Cluj a proiectului,
3. în bugetul Județului Cluj nu au fost cuprinse și alocate sume, în perioada 2007-2022, pentru întreţinerea şi repararea infrastructurii si utilitatilor celor două parcuri industriale; au fost alocate sume doar pentru investiții-extinderea infrastructurii Parcului Industraila Tetarom 1,
4. prin hotărârile anuale ale Consiliului Județean Cluj, de aprobare a bugetului întreprinderilor publice, se prevede expres că nu se vor garanta împrumuturi contractate de societatea TETAROM S.A. și nu se vor aloca din bugetul propriu al Județului Cluj sume reprezentând cofinanțări/transferuri pentru realizarea investițiilor (HCJ nr. 54/2021 și nr. 27/2022).

Prin modificările propuse se asigură concordanța între prevederile cuprinse în legislația aplicabilă parcurilor industriale și conținutul alineatelor art. 3 și 4, care deşi formal sunt în vigoare, dată fiind schimbarea legislației nu s-au aplicat și nici nu au produs efecte.  |
| 1. **Schimbări preconizate:**
 |
| Scopul proiectului de hotărâre este corelarea unor prevederi din contractul de administrare cu legislația în domeniul ajutorului de stat, incidentă pentru parcurile industriale. |
| **Secțiunea a 2-a - Impactul socio-economic:**  |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Actul administrativ nu produce efecte asupra altor acte administrative. Pentru implementarea hotărârii se va încheiea un act adițional la contractul de administrare. |
| **Secțiunea a 6-a – Anexe la referatul de aprobare:** |
| 1. Contractul de administrare
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru modificarea Anexei la Hotărârea Consiliului Județean Cluj 105/2007**

**privind aprobarea încheierii contractului de administrare a parcurilor industriale Tetarom 1 şi 2, între Consiliul Judeţean Cluj şi SC TETAROM SA**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ modificarea Anexei la Hotărârea Consiliului Județean Cluj 105/2007 privind aprobarea încheierii contractului de administrare a parcurilor industriale Tetarom 1 şi 2, între Consiliul Judeţean Cluj şi SC TETAROM SA, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 19.604/16.05.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 19.610/16.05.2022 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2, art. 17, art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 92 alin. (1) alin. (2) lit. b), art.173 alin. (1) lit.d), alin. (5) lit. p), art. 297 alin. (1) lit. (c), art. 332 – 348, din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 3, art. 792 -857 (Titlul V – Administrarea bunurilor altuia), art. 863 lit.a), art.867 – 870, art. 1777 – 1823, art.2009, art.2010 alin. (1) și art. 2011-2013 din Legea privind Codul civil nr. 287/2009, republicată, cu modificările şi completările ulterioare;
* art. 1, art. 3 pct. 1-5, pct. pct.10, pct.12-14, pct.21, pct.24, art. 10-13, art. 20 din Legea nr. 186/2013 privind constituirea si functionarea parcurilor industriale, cu modificările și completările ulterioare;
* art.3 și 30 din Ordonanța de Urgență nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările și completările ulterioare;
* Ordinul Ministrului Dezvoltării Regionale și Administrației Publice nr. 2.980/2013 privind aprobarea conditiilor de acordare a masurilor de sprijin pentru investitiile realizate in parcurile industriale, cu modificările și completările ulterioare;
* Ordinul Ministerului Dezvoltării şi Pognozei nr. 319/2002 privind acordarea titlului de parc industrial Societăţii Comerciale "Tetarom" - S.A., modificat prin Ordinul Ministerului Internelor și Reformei Administrative nr. 470/2008;
* Hotărârii Consiliului Județean Cluj nr. 24/2002 privind aprobarea trecerii din domeniu public în domeniu privat al Județului Cluj a unui teren de 20 ha situat în str. Tăietura Turcului f.n. în vederea atribuirii în folosința S.C. TETAROM S.A. pe o perioada de 49 de ani pentru destinația de parc industrial, cu modificările și completările ulterioare;
* Hotărârii Consiliului Județean Cluj nr**.** 78/2012 privind aprobarea caracteristicilor principale şi a indicatorilor tehnico-economici pentru obiectivul de investiții S.F. „Dezvoltare Parc Industrial Tetarom I - Edificare Clădiri, Extindere şi Modernizare Infrastructură", cuprins în Planul Integrat de Dezvoltare pentru Polul de Creştere Cluj-Napoca, Zona Metropolitană Cluj 2009-2015;
* Hotărârii Consiliului Județean Cluj nr. 140/2012 privind aprobarea realizării Proiectului „Dezvoltare Parc Industrial Tetarom I - Edificare Clădiri, Extindere Si Modernizare Infrastructura" şi a cheltuielilor legate de proiect;
* Hotărârii Consiliului Județean Cluj nr.117/2016 privind stabilirea unor măsuri în vederea reglementării dreptului de administrare a obiectivelor de investiție realizate în cadrul Proiectului „Dezvoltare Parc Industrial Tetarom I - Edificare Clădiri, Extindere şi Modernizare Infrastructură"
* Hotărârii Consiliului Județean Cluj 208/2017 privind aprobarea indicatorilor tehnico-economici ai obiectivului de investiţii „Lucrări de asigurare a stabilității versantului nordic al Dealului Hoia, pentru implementarea Proiectului „Dezvoltare Parc Industrial Tetarom 1 - Edificare clădiri, extindere şi modernizare infrastructură"

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Anexa laHotărârea Consiliului Județean Cluj 105/2007 privind aprobarea încheierii contractului de administrare a parcurilor industriale Tetarom 1 şi 2, între Consiliul Judeţean Cluj şi SC TETAROM SA, se modifică după cum urmează:

1. La art.3 - Obligațiile Tetarom SA, alineatul 11 se modifică și va avea următorul cuprins:

“Asigură întreţinerea, repararea infrastructurii (drumuri, trotuare, taluzuri, rigole, etc) şi utilităţilor (instalaţii electrice, ţevile de apă, canalizare, gaz, etc. )”

1. La art. 4 - Obligațiile Consiliului Județean, alineatul 1 se modifică și va avea următorul cuprins:

“De a aloca din bugetul propriu sumele necesare pentru modernizarea și extinderea infrastructurii parcurilor industriale în baza unor proiecte de investiții aprobate;”

1. La art. 4 - Obligațiile Consiliului Județean, alineatul 2 se modifică și va avea următorul cuprins:

“De a monitoriza strategia de organizare, funcţionare şi dezvoltare a parcurilor industriale.”

**Art. II.**  Se mandatează Președintele Consiliului Județean Cluj pentru semnarea unui act aditional la contractul de administrare conform prezentei hotărâri.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Secretarul General al Județului Cluj.

**Art. IV.** Prezenta hotărâre se comunică Secretarului General al Județului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară*.

**INIȚIATOR,**

**PREȘEDINTE**

Alin Tișe

Nr. 19.610/16.05.2022

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | modificarea Anexei la Hotărârea Consiliului Județean Cluj 105/2007 privind aprobarea încheierii contractului de administrare a parcurilor industriale Tetarom 1 şi 2, între Consiliul Judeţean Cluj şi SC TETAROM SA |
| **Compartiment de resort:** | Direcția Juridică  |
| **Secțiunea 1 – Documentare și analiză:**  |
| Actul administrativ reprezintă un act juridic emis de către o autoritate publică învestită cu competenţe de reglementare, după o anumită procedură şi care cuprinde norme juridice general-obligatorii. Actul administrativ acţionează continuu de la intrarea în vigoare, până la scoaterea sa din vigoare, acţiunea normei fiind, de principiu, universală, nimeni neputând să se sustragă sau să fie sustras de la aplicarea acesteia. Actul administrativ cu caracter normativ sau individual se iniţiază, se elaborează, se adoptă și se aplică în conformitate cu dispoziţiile Legii nr. 24/2000 privind normele de tehnică legislativă pentru elaborarea actelor normative, cu modificările și completările ulterioare. Cu privire la actele administrative normative/individuale ale autorităţilor administraţiei publice locale (hotărârile consiliilor locale şi ale consiliilor judeţene, dispoziţiile primarilor și ale președinților) trebuie respectat principiul subordonării faţă de actele de nivel superior, principiu prevăzut de art. 81 din Legea nr. 24/2000, respectiv faţă de Constituţie, legi, ordonanţele şi hotărârile Guvernului şi a altor acte de nivel superior.În ceea ce priveşte evenimentele legislative, acestea, ca regulă, pot interveni după intrarea în vigoare a actului administrativ. În cazul actelor administrative cu caracter individual, textul legal (art. 58 alin. (3) din Legea nr. 24/2000) prevede că, evenimentele legislative pot fi dispuse prin acte administrative ulterioare de acelaşi nivel sau de nivel superior, având ca obiect exclusiv evenimentul respectiv, dar şi prin alte acte administrative ulterioare. Evenimentele legislative sunt: modificarea, completarea, suspendarea, abrogarea, republicarea sau altele asemenea, textul legal având doar caracter enumerativ şi nu limitativ. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Raportat la dispozițiile art. 59 din Legea nr. 24/2000, modificarea unui act administrativ constă în schimbarea expresă a textului unuia sau mai multor articole ori alineate ale acestuia şi în redarea lor într-o nouă formulare. Modificarea actului normativ trebuie să fie expresă, cu identificarea exactă a textului care se modifică, evitându-se a se preciza la finalul actului că actul se modifică în mod corespunzător. Modificarea trebuie să cuprindă în întregime textul vizat, cuprins în articol, alineat sau în elementul marcat al unei enumerări.Cu privire la alineatele art. 3 și 4 din Contractul de administrare, propuse pentru modificare prin proiectul de hotărâre, este incidentă parțial și instituția desuetudinii care intervine atunci când o normă juridică, deşi formal este în vigoare, dată fiind schimbarea condiţiilor social-economice care au existat la apariţia sa nu se mai aplică. Neaplicându-se prevederile reglementate pe calea normei juridice respective, încetează de fapt şi acţiunea sa. Pentru a fi în situaţia în care norma este căzută în desuetudine este necesar a fi îndeplinite două condiţii: neaplicarea prelungită a normei juridice, neaplicarea să rezulte din convingerea că norma avută în vedere este rea din punct de vedere juridic şi moral sau, pur şi simplu, inutilă. Desuetudinea însă, presupune că actul administrativ (normativ/individual) rămâne formal în dreptul pozitiv, dar nu se mai aplică.Legiuitorul ordinar a precizat în art. 17 din Legea nr. 24/2000 că, în vederea asanării legislaţiei active, în procesul de elaborare a proiectelor de acte normative, se va urmări abrogarea expresă a dispoziţiilor legale căzute în desuetudine sau care înregistrează aspecte de contradictorialitate cu reglementarea preconizată. Deoarece doar o parte din conținutul textelor propuse spre modificare sunt în contradictorialitate cu dispozițiile Legii nr. 186/2013 și ale OUG nr. 77/2014, nu este necesară abograrea textelor, ci modificarea lor cu efectul scoaterii din vigoare a prevederilor din actul administrativ neaplicabile.Modificarea sau completarea unui act normativ este admisă numai dacă nu este afectată concepţia generală ori caracterul unitar al acelui act sau dacă nu priveşte întreaga ori cea mai mare parte a reglementării în cauză; în caz contrar actul se înlocuieşte cu o nouă reglementare, urmând să fie în întregime abrogat.În ceea ce priveşte efectele dispoziţiilor de modificare, trebuie precizat că dispoziţiile de modificare/completare se încorporează, de la data intrării lor în vigoare, în actul de bază, identificându-se cu acesta. Hotărârile consiliului judeţean cuprind norme juridice prin care aceste autorităţi ale administraţiei publice locale, reglementate de art. 120-122 din Constituţie, rezolvă problemele de interes local care sunt de competenţa lor de soluţionare şi, totodată, îşi manifestă autoritatea în unităţile administrativ-teritoriale (judeţe). Fiind acte de realizare a atribuţiilor conferite de lege, hotărârile consiliului local şi ale consiliului judeţean reprezintă acte administrative obligatorii şi executorii, cu condiţia respectării legii. Hotărârile consiliilor locale şi ale consiliilor judeţene sunt manifestări de voinţă adoptate în scopul producerii de efecte juridice în cadrul activităţii de executare sau organizare a executării în concret a legilor, adică acte administrative emise în vederea exercitării atribuţiilor prevăzute de lege.Fiind acte administrative ele trebuie adoptate cu respectarea dispoziţiilor constituţionale şi legale, a ordonanţelor şi hotărârilor Guvernului, sens în care prin modificările propuse, se pun în aplicare dispozițiile:* Legii nr. 186/2013 (art. 1, art. 3, art. 10-13, art. 20)
* OUG nr. 77/2014 (art.3 și art.30).
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:**  |
| Hotărârea nu produce efecte financiare asupra bugetului Județului Cluj, pune în aplicare legislația incidentă mediului concurențial şi domeniului ajutoarelor de stat; hotărârea nu produce efecte asupra mediului. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Elaborat: director executiv | Ștefan Eduard Iliescu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică | 13.05.2022 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Cristina Oltean |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |